sukhrobnurali/uzbek-legal-corpus huggingface dataset:
“Moliyaviy hisobot shakllari va ularni toʻldirish boʻyicha qoidalarni tasdiqlash toʻgʻrisida”gi buyruqqa oʻzgartirishlar kiritish haqida
(order, 2025-01-01)

Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2002-yil 27-dekabrdagi 140-son “Moliyaviy hisobot shakllari va ularni toʻldirish boʻyicha qoidalarni tasdiqlash toʻgʻrisida”gi buyrugʻiga (roʻyxat raqami 1209, 2003-yil 24-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 1-2-son) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 3-band oʻz kuchini yoʻqotgan deb topilsin. 3. Buxgalteriya balansiga ilovadan “M.Oʻ / M.P. (muhr mavjud boʻlgan taqdirda / pri nalichii pechati)” degan soʻzlar chiqarib tashlansin. 4. 2-son ilovada: b) 300-satr chiqarib tashlansin; v) 410-satrning matni quyidagi tahrirda bayon etilsin: “Avtotransport yigʻimlari Avtotransportnie sbori”; g) 440-satrning matni quyidagi tahrirda bayon etilsin: “Yagona ijtimoiy toʻlov Yediniy sotsialniy platej”. 7. 7-son ilovada: a) 13-band quyidagi tahrirda bayon etilsin: “13. Moliyaviy hisobot shakllari rahbar va buxgalteriya hisobi hamda moliyaviy boshqarish vazifalarini amalga oshiruvchi shaxs tomonidan imzolanadi (bundan buyon bosh buxgalter deb yuritiladi). Agar rahbar buxgalteriya hisobi va moliyaviy boshqarish vazifalarini oʻz zimmasiga olgan boʻlsa, u bosh buxgalter oʻrniga ham imzo qoʻyadi.”; b) 45-band quyidagi tahrirda bayon etilsin: “45. “Davlat maqsadli jamgʻarmalari va sugʻurtalar boʻyicha boʻnak toʻlovlari” (280-satr) moddasi boʻyicha hisobi davlat maqsadli jamgʻarmalariga va sugʻurtalar boʻyicha boʻnak toʻlovlarini hisobga oluvchi schyotlarda (4500) yuritiladigan davlat maqsadli jamgʻarmalariga va sugʻurtalar boʻyicha boʻnak toʻlovlari va ortiqcha toʻlovlar koʻrsatiladi.”; v) 969-banddan “hamda har bir sahifada muhr bilan tasdiqlanadi (muhr mavjud boʻlgan taqdirda)” degan soʻzlar chiqarib tashlansin; g) 97-bandning birinchi xatboshisidan “, benzin, dizel yoqilgʻisi va gaz ishlatganlik uchun soliq” degan soʻzlar chiqarib tashlansin; d) 122-bandning ikkinchi xatboshisidagi “maxsus” degan soʻz “soddalashtirilgan” degan soʻz bilan almashtirilsin; e) 124-bandning ikkinchi xatboshisidagi “300” raqami “310” raqami bilan almashtirilsin.
“Toshkent metropolitenining Sergeli yoʻnalishini qurish” loyihasining texnik-iqtisodiy hisobini tasdiqlash toʻgʻrisida
(resolution, 2019-02-13)

Oʻzbekiston Respublikasi Prezidentining “Toshkent metropolitenining Sergeli yoʻnalishini qurish” loyihasini amalga oshirish chora-tadbirlari toʻgʻrisida” 2016-yil 29-noyabrdagi PQ-2664-son qaroriga muvofiq Vazirlar Mahkamasi qaror qiladi: 1. Quyidagilar: “Toshkent metropolitenining Sergeli yoʻnalishini qurish” loyihasining texnik-iqtisodiy hisobi asosiy texnik-iqtisodiy parametrlar bilan 1-ilovaga* muvofiq; Oʻzbekiston Respublikasi Tiklanish va taraqqiyot jamgʻarmasining kreditini qaytarishning prognoz jadvali 2-ilovaga* muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — Oʻzbekiston Respublikasi Transport vaziri A.J. Ramatov zimmasiga yuklansin.
Oʻzbekiston Respublikasi Prezidentining ayrim qarorlariga oʻzgartirish va qoʻshimcha kiritish toʻgʻrisida
(resolution, 2019-02-13)

Respublika miqyosida elektr energiyasi nazorati va hisobining avtomatlashtirilgan tizimini joriy etish doirasidagi xarid tartib-taomillarida mahalliy ishlab chiqaruvchilarning maksimal ishtirokini taʼminlash maqsadida: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartirish va qoʻshimcha kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2017-yil 13-noyabrdagi “Elektr energiyasi va tabiiy gaz nazorati va hisobining avtomatlashtirilgan tizimini jadal joriy etish chora-tadbirlari toʻgʻrisida”gi PQ-3384-son qarori 9-bandi oʻz kuchini yoʻqotgan deb topilsin. 2. Oʻzbekiston Respublikasi Prezidentining 2018-yil 23-oktabrdagi “Elektr energetikasi tarmogʻini jadal rivojlantirish va moliyaviy barqarorligini taʼminlash chora-tadbirlari toʻgʻrisida”gi PQ-3981-son qarori 4-bandi quyidagi mazmundagi xatboshi bilan toʻldirilsin: “Elektr energiyasini hisoblash qurilmalarini mahalliy ishlab chiqaruvchilar 2022-yil 1-yanvarga qadar ushbu qaror doirasida “Oʻzbekenergo” AJ bilan tuzilgan shartnomalar boʻyicha yetkazib beriladigan elektr energiyasini hisoblash qurilmalari va qoʻshimcha asbob-uskunalarni ishlab chiqarish uchun foydalaniladigan butlovchi qismlar, xomashyo va materiallarni olib kirganlik uchun bojxona toʻlovlari (bojxona rasmiylashtiruvi uchun yigʻimlar bundan mustasno), shuningdek, mazkur elektr energiyasini hisoblash qurilmalari va qoʻshimcha asbob-uskunalarni sotishda qoʻshilgan qiymat soligʻi toʻlashdan ozod etilsin”.
Markaziy bank tomonidan bank qonunchiligi va bank faoliyatini tartibga soluvchi meʼyoriy hujjatlarni buzganliklari uchun tijorat banklariga nisbatan qoʻllaniladigan chora va sanksiyalar toʻgʻrisidagi nizomga oʻzgartirishlar kiritish haqida
(law, 2020-09-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni hamda Oʻzbekiston Respublikasi Prezidentining 2018-yil 30-oktabrdagi PF–5564-son “Tovar bozorlarida savdoni yanada erkinlashtirish va raqobatni rivojlantirish chora-tadbirlari toʻgʻrisida”gi Farmoniga muvofiq, Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 1998-yil 26-dekabrda 74-son bilan tasdiqlangan Markaziy bank tomonidan bank qonunchiligi va bank faoliyatini tartibga soluvchi meʼyoriy hujjatlarni buzganliklari uchun tijorat banklariga nisbatan qoʻllaniladigan chora va sanksiyalar toʻgʻrisidagi nizomga (roʻyxat raqami 622, 1999-yil 5-fevral) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 10-son) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5.2-band quyidagi tahrirda bayon etilsin: “5.2. Jismoniy shaxslar bilan valyuta ayirboshlash operatsiyalarini amalga oshirish tartibi buzilganda, tijorat banklaridan har bir holat uchun bank ustav kapitali eng kam miqdorining 0,01 foizi miqdorida, biroq bank ustav kapitali eng kam miqdorining 0,1 foizidan koʻp boʻlmagan miqdorda jarima undiriladi.”. 2. 5.13-banddagi “Mazkur Nizomning 5.2 — 5.11-bandlarida” degan soʻzlar “Mazkur Nizomda” degan soʻzlar bilan almashtirilsin. 3. VI1-boʻlim nomi quyidagi tahrirda bayon etilsin: 4. 6.11-band oʻz kuchini yoʻqotgan deb topilsin.
Oʻzbekiston Respublikasi Hukumatining ayrim qarorlariga qoʻshimchalar kiritish toʻgʻrisida (Oʻzbekiston Respublikasi Prezidentining “Qimmatbaho metallarni oltin izlovchilar usulida qazib olish faoliyatini amalga oshirish uchun shart-sharoitlar yaratish chora-tadbirlari toʻgʻrisida” 2018-yil 26-noyabrdagi PQ-4030-son qarori)
(resolution, 2024-07-17)

Oʻzbekiston Respublikasi Prezidentining “Qimmatbaho metallarni oltin izlovchilar usulida qazib olish faoliyatini amalga oshirish uchun shart-sharoitlar yaratish chora-tadbirlari toʻgʻrisida” 2018-yil 26-noyabrdagi PQ-4030-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar kiritilsin. 2. Oʻzbekiston Respublikasi Davlat geologiya va mineral resurslar qoʻmitasi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Ushbu qaror 2019-yil 1-martdan boshlab kuchga kiradi. 4. Mazkur qarorning bajarilishini nazorat qilish Oʻzbekiston Respublikasi Davlat geologiya va mineral resurslar qoʻmitasi raisi B.F. Islamov zimmasiga yuklansin. 1. Vazirlar Mahkamasining 2011-yil 7-yanvardagi 6-son qarori (Oʻzbekiston Respublikasi QT, 2011-yil, 1-son, 3-modda) bilan tasdiqlangan Xususiy tadbirkorlar yuridik shaxs tashkil etmasdan shugʻullanishi mumkin boʻlgan faoliyat turlari roʻyxatining IV boʻlimi quyidagi mazmundagi 85-band bilan toʻldirilsin: “85. Qimmatbaho metallarni oltin izlovchilar usulida qazib olish”.
Pochta, kuryerlik joʻnatmalari pochta xavfsizligi yuzasidan nazoratni amalga oshirish tartibi toʻgʻrisidagi yoʻriqnomaning muqaddimasiga oʻzgartirish kiritish toʻgʻrisida
(order, 2019-02-11)

Oʻzbekiston Respublikasi Prezidentining 2018-yil 19-fevraldagi PQ-3549-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi faoliyatini tashkil etish toʻgʻrisida”gi qaroriga muvofiq buyuraman: 1. Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining 2013-yil 21-yanvardagi 6-mh-son qarori (roʻyxat raqami 2428, 2013-yil 18-fevral) (Oʻzbekiston Respublikasi qonun hujjatlari toʻplami, 2013-y., 8-son, 107-modda) bilan tasdiqlangan Pochta, kuryerlik joʻnatmalari pochta xavfsizligi yuzasidan nazoratni amalga oshirish tartibi toʻgʻrisidagi yoʻriqnoma muqaddimasidan “, Oʻzbekiston Respublikasi Prezidentining 2015-yil 4-fevraldagi PQ-2293-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining faoliyatini tashkil etish toʻgʻrisida”gi qarori” degan soʻzlar chiqarib tashlansin. 2. Mazkur buyruq Oʻzbekiston Respublikasi Favqulodda vaziyatlar vazirligi, Ichki ishlar vazirligi, Davlat xavfsizlik xizmati, Sogʻliqni saqlash vazirligi, Tashqi ishlar vazirligi va “Oʻzbekiston pochtasi” AJ bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Ichki ishlar vazirligining ixtisoslashtirilgan maktab-internati faoliyatini tashkil etishga doir qoʻshimcha chora-tadbirlar toʻgʻrisida
(resolution, 2019-08-20)

Oʻzbekiston Respublikasi Ichki ishlar vazirligining ixtisoslashtirilgan maktab-internati faoliyatini samarali tashkil etish, shu jumladan, oʻquvchilarning ovqatlanish tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligining 2018/2019 oʻquv yilidan boshlab oziq-ovqat mahsulotlarini tashish va yetkazib berish xarajatlarini maqbullashtirish, tabiiy kamayish normalari doirasida nobudgarchiliklarni eng kam darajaga keltirish, taom turlarini xilma-xillashtirish va ovqat tayyorlash sifatini yaxshilash maqsadida Oʻzbekiston Respublikasi Ichki ishlar vazirligining ixtisoslashtirilgan maktab-internati oʻquvchilarining ovqatlanishini autsorsing shartlarida tashkil etish toʻgʻrisidagi taklifiga rozilik berilsin. 4. Vazirlar Mahkamasining “Oʻzbekiston Respublikasi Ichki ishlar vazirligining ixtisoslashtirilgan maktab-internati faoliyatini tashkil etish chora-tadbirlari toʻgʻrisida” 2018-yil 19-iyundagi 459-son qarorining 1-bandiga quyidagi mazmundagi oltinchi xatboshi qoʻshilsin: “Oʻzbekiston Respublikasi Ichki ishlar vazirligi huzuridagi sobiq Harbiylashtirilgan maxsus maktab-internatning amaldagi 6 — 9-sinf oʻquvchilari ixtisoslashtirilgan maktab-internat oʻquvchilari uchun belgilangan huquq va imtiyozlar asosida oʻqishni davom ettiradilar”. 5. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov va ichki ishlar vaziri P.R. Bobojonov zimmasiga yuklansin.
Hayvonot dunyosi obyektlaridan foydalanish va hayvonot dunyosi obyektlaridan foydalanish sohasida ruxsat berish tartib-taomillaridan oʻtish tartibi toʻgʻrisida nizomga oʻzgartirish va qoʻshimcha kiritish toʻgʻrisida
(resolution, 2025-12-16)

Orol dengizi qirgʻoqlarida artemiya sistalarini yigʻib olish bilan shugʻullanuvchi tadbirkorlik subyektlarini qoʻllab-quvvatlash maqsadida Vazirlar Mahkamasi qaror qiladi: 1. Vazirlar Mahkamasining 2014-yil 20-oktabrdagi 290-son qarori (Oʻzbekiston Respublikasi QXT, 2014-yil, 43-son, 530-modda) bilan tasdiqlangan Hayvonot dunyosi obyektlaridan foydalanish va hayvonot dunyosi obyektlaridan foydalanish sohasida ruxsat berish tartib-taomillaridan oʻtish tartibi toʻgʻrisida nizomning 20-bandi quyidagi tahrirdagi ikkinchi xatboshi bilan toʻldirilsin: “Istisno tariqasida, artemiya sistalari yigʻib olish uchun ruxsatnomalarning amal qilish muddati keyingi kalendar yilining 31-mart kuniga qadar belgilanadi”; ikkinchi xatboshi uchinchi xatboshi deb hisoblansin. 2. Qoraqalpogʻiston Respublikasi Ekologiya va atrof-muhitni muhofaza qilish qoʻmitasi Orol dengizi qirgʻoqlarida artemiya sistalarini yigʻib olish ishlarini amalga oshirish uchun 2018-yilda yuridik va jismoniy shaxslarga rasmiylashtirilgan ruxsatnomalarning amal qilish muddatini 2019-yilning 31-mart kuniga qadar uzaytirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — Oʻzbekiston Respublikasi transport vaziri A.J. Ramatov va Oʻzbekiston Respublikasi Ekologiya va atrof-muhitni muhofaza qilish davlat qoʻmitasi raisi B.T. Qoʻchkarov zimmasiga yuklatilsin.
Erkin iqtisodiy va kichik sanoat zonalarining rahbar xodimlari va mutaxassislari mehnatiga haq toʻlash razryadlarini tasdiqlash toʻgʻrisida
(resolution, 2022-04-05)

Erkin iqtisodiy va kichik sanoat zonalari direksiyalari xodimlarini ragʻbatlantirish va yuqori samarali mehnatga intilishni kuchaytirish hamda mehnatga haq toʻlashning yagona shartlarini belgilash maqsadida Vazirlar Mahkamasi qaror qiladi: 1. Quyidagilar: erkin iqtisodiy zonalar direksiyalari rahbar xodimlari va mutaxassislari mehnatiga haq toʻlashning Yagona tarif setkasi boʻyicha razryadlari 1-ilovaga* muvofiq; kichik sanoat zonalari direksiyalari rahbar xodimlari va mutaxassislari mehnatiga haq toʻlashning Yagona tarif setkasi boʻyicha razryadlari 2-ilovaga* muvofiq tasdiqlansin. 2. Belgilansinki, erkin iqtisodiy va kichik sanoat zonalarining rahbar xodimlari va mutaxassislariga: Vazirlar Mahkamasining “Davlat xizmatchilarining lavozim maoshlariga yigirma foizli ustama haq belgilash toʻgʻrisida” 1997-yil 3-iyuldagi 339-son qarori bilan belgilangan lavozim maoshlariga 20 foizli ustama haq; Oʻzbekiston Respublikasi Prezidentining “Pensiyalar, nafaqalar, stipendiyalar hamda respublikaning budjet muassasalari va tashkilotlarida ish haqi miqdorlarini oshirish toʻgʻrisida” 1995-yil 16-avgustdagi PF-1213-son Farmoniga muvofiq budjet muassasalari va tashkilotlari uchun belgilangan mehnatga haq toʻlash fondining 15 foizi miqdorida moddiy ragʻbatlantirish maxsus fondi; Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq toʻlashning tarif setkasini joriy etish toʻgʻrisida” 1996-yil 12-apreldagi 147-son qaroriga asosan oʻz vazifalarini vijdonan, shuningdek, alohida muhim va masʼuliyatli ishlarni bajarayotgan xodimlarni mehnatga haq toʻlashning ikki oylik fondi miqdorida mukofotlash hamda yilda bir marta mehnatga haq toʻlashning oylik fondi miqdorida moddiy yordam berish tatbiq etiladi. 3. Oʻzbekiston Respublikasi Bandlik va mehnat munosabatlari vazirligi Moliya vazirligi bilan birgalikda bir oy muddatda erkin iqtisodiy va kichik sanoat zonalari direksiyalarining texnik va yordamchi xodimlari mehnatiga haq toʻlash razryadlarini tasdiqlasin. 4. Belgilansinki, mazkur qarorning amal qilishi qonunchilikka muvofiq tashkil etilgan boshqa zonalar rahbar xodimlari va mutaxassislari uchun tavsiyaviy tusga ega. 5. Vazirlar Mahkamasining 2014-yil 14-martdagi 162-f-son farmoyishining 3-bandi oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin.
Oʻzbekiston Respublikasi Bandlik va mehnat munosabatlari vazirligi hayʼati tarkibini tasdiqlash toʻgʻrisida
(resolution, 2020-10-13)

Oʻzbekiston Respublikasi Vazirlar Mahkamasining “Oʻzbekiston Respublikasi Bandlik va mehnat munosabatlari vazirligi faoliyatini takomillashtirish chora-tadbirlari toʻgʻrisida” 2018-yil 31-dekabrdagi 1066-son qaroriga asosan Vazirlar Mahkamasi qaror qiladi: 1. Oʻzbekiston Respublikasi Bandlik va mehnat munosabatlari vazirligi hayʼati aʼzolarining soni 7 (yetti) kishidan iborat boʻlishi belgilab qoʻyilsin. 2. Oʻzbekiston Respublikasi Bandlik va mehnat munosabatlari vazirligi hayʼati kuyidagi tarkibda tasdiqlansin: 1. Kudbisv Sherzod Davlyatovich — Vazir 2. Muxitdinov Erkip Madorbekovich — Vazirning birinchi oʻrinbosari 3. Umurzakov Baxodir Xamidovich — Vazir oʻrinbosari 4. Yaqubov Nodirbek Gulmuradovich — Vazir oʻrinbosari v.b. 5. Maxmudov Temur Asomidinovich — Band boʻlmagan aholini ishga joylashtirish boʻyicha ishlarni tashkil etish boshqarmasi boshligʻi 6. Imamnazarov Ulugʻbek Adilovich — Bandlikka koʻmaklashish Davlat jamgʻarmasi mablagʻlaridan samarali va maqsadli foydalanish boshqarmasi boshligʻi 7. Odinayev Kudratullo Asatulloyevich — Davlat mehnat inspeksiyasi boshligʻi. Z.Oʻzbekiston Respublikasi Vazirlar Mahkamasining “Oʻzbekiston Respublikasi Bandlik va mehnat munosabatlari vazirligi hayʼati tarkibini tasdiqlash toʻgʻrisida” 2017-yil 25-avgustdagi 673-son qarori oʻz kuchini yoʻqotgan deb hisoblansin. 4. Mazkur qaror bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri JA. Quchqorov hamda Oʻzbekiston Respublikasi bandlik va mehnat munosabatlari vaziri Sh.D. Kudbiyev zimmasiga yuklansin.
Oʻzbekiston Respublikasi Prezidentining 2017-yil 29-maydagi “Elektr energiyasi va tabiiy gaz yetkazib berish hamda isteʼmol qilish sohasida toʻlov intizomini yanada mustahkamlash, shuningdek, ijro ishi yuritish tizimini tubdan takomillashtirish chora-tadbirlari toʻgʻrisida”gi PF-5059-son Farmoniga oʻzgartirish kiritish toʻgʻrisida
(decree, 2019-02-05)

Foydalanilgan elektr energiyasi va tabiiy gaz uchun oʻzaro hisob-kitob tizimini yanada takomillashtirish hamda isteʼmolchilarning debitorlik va kreditorlik qarzdorliklarini qisqartirish maqsadida: 1. Oʻzbekiston Respublikasi Prezidentining 2017-yil 29-maydagi “Elektr energiyasi va tabiiy gaz yetkazib berish hamda isteʼmol qilish sohasida toʻlov intizomini yanada mustahkamlash, shuningdek, ijro ishi yuritish tizimini tubdan takomillashtirish chora-tadbirlari toʻgʻrisida”gi PF-5059-son Farmoni 8-bandining toʻrtinchi xatboshisi quyidagi tahrirda bayon etilsin: “mazkur bandning ikkinchi xatboshisida koʻrsatilganlardan tashqari, isteʼmolchilarga energiya resurslarini yetkazib berish 100 foizlik oldindan haq toʻlash asosida, ular tomonidan xabardor qilish tartibi orqali tegishli murojaat taqdim etilgan taqdirda esa — 50 foizlik oldindan haq toʻlash asosida amalga oshiriladi. Bunda, oldindan haq toʻlanmagan, shuningdek, 50 foizlik oldindan haq toʻlash shartlarida hisob-kitob qiluvchi isteʼmolchilar tomonidan oyning oxirigacha yakuniy hisob-kitob amalga oshirilmagan hollarda mazkur isteʼmolchilarga nisbatan elektr va gaz taqsimlash tarmoqlaridan toʻliq uzishgacha boʻlgan choralar koʻriladi;”. 2. Moliya vazirligi manfaatdor vazirlik va idoralar bilan birgalikda bir oy muddatda oʻzlari qabul qilgan normativ-huquqiy hujjatlarni mazkur Farmonga muvofiqlashtirsin. 3. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Dasturiy taʼminot vositalari eksporti va importi toʻgʻrisidagi nizomga oʻzgartirishlar va qoʻshimcha kiritish haqida
(resolution, 2019-02-04)

Oʻzbekiston Respublikasi Prezidentining 2017-yil 2-sentabrdagi PF-5177-son “Valyuta siyosatini liberallashtirish boʻyicha birinchi navbatdagi chora-tadbirlar toʻgʻrisida”gi, 2018-yil 30-oktabrdagi PF-5564-son “Tovar bozorlarida savdoni yanada erkinlashtirish va raqobatni rivojlantirish chora-tadbirlari toʻgʻrisida”gi farmonlari hamda Vazirlar Mahkamasining 2018-yil 16-avgustdagi 670-son “Dasturiy mahsulotlar va axborot mahsulotlaridan foydalanish huquqini amalga oshirish hamda rasmiylashtirishning bojxona rasmiylashtiruvi (deklaratsiyalash) va buxgalteriya hisobini yuritish tartibi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, Tashqi savdo vazirligi, Davlat bojxona qoʻmitasi va Markaziy banki Boshqaruvi qaror qiladilar: 1. Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasi va Markaziy banki Boshqaruvining 2013-yil 25-noyabrdagi 61-mh, 17, 01-02/21-30, 330 V-son qarori (roʻyxat raqami 2549, 2014-yil 8-yanvar) (Oʻzbekiston Respublikasi qonun hujjatlari toʻplami, 2014-y., 2-son, 25-modda) bilan tasdiqlangan Dasturiy taʼminot vositalari eksporti va importi toʻgʻrisida nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 4-band quyidagi tahrirda bayon etilsin: “4. Milliy reyestrga kiritilgan dasturiy taʼminot vositalari ishlab chiquvchisi tomonidan Internet tarmogʻidagi onlayn doʻkonlar orqali 5 ming AQSh dollarigacha boʻlgan dasturiy taʼminot vositalarini eksport shartnomasisiz xorijiy valyutaga sotish, Tashqi savdo operatsiyalari yagona elektron axborot tizimiga maʼlumot kiritmasdan amalga oshiriladi. Dasturiy taʼminot vositalarining eksporti 5 ming AQSh dollaridan oshgan taqdirda, dasturiy taʼminot vositalarining eksport shartnomasi boʻyicha maʼlumotlar elektron raqamli imzodan foydalangan holda Interaktiv davlat xizmatlari yagona portali orqali Tashqi savdo operatsiyalari yagona elektron axborot tizimiga kiritiladi.”. 2. 7-band quyidagi mazmundagi xatboshi bilan toʻldirilsin: “Tushumlarning tushish muddatlari xorijiy onlayn-savdo maydonchasi qoidalariga muvofiq belgilanadi.”. 3. 8-banddagi “vakolatli” degan soʻz “tijorat” degan soʻz bilan almashtirilsin.
Ayrim maʼlumotlarni rasman eʼlon qilish boʻyicha cheklovlarni olib tashlash toʻgʻrisida
(resolution, 2019-02-01)

Oʻzbekiston Respublikasi Prezidentining “Tashqi moliyalashtirish manbalarini diversifikatsiyalash boʻyicha qoʻshimcha chora-tadbirlar toʻgʻrisida” 2018-yil 21-iyuldagi PQ-3877-son qaroriga muvofiq hamda xalqaro reyting agentliklari va investorlarga mamlakatimiz iqtisodiy salohiyati va investitsion jozibadorligini toʻlaqonli namoyish etish maqsadida Vazirlar Mahkamasi qaror qiladi: 1. Quyidagi maʼlumotlarni rasman eʼlon qilish boʻyicha cheklovlar olib tashlansin: Oʻzbekiston Respublikasi foydali qazilmalarining zaxira va resurslari, ularning qazib olish (ishlab chiqarish) va sotish hajmlari, mablagʻlarning taqsimlanishi toʻgʻrisidagi maʼlumotlar; Oʻzbekiston Respublikasining Tiklanish va taraqqiyot jamgʻarmasi, “Olmaliq KMK” AJ va “Navoiy KMK” DKning 2013-yildan boshlab milliy va xalqaro standartlar asosidagi moliyaviy hisobotlari; 2017-yil 1-yanvar holatigacha davlat oltin valyuta-zaxiralarining yillik hajmlari va ularning tarkibi; davlat va davlat tomonidan kafolatlangan (ichki va tashqi) qarzlarning umumiy hajmi, ularning manbalari, valyutalari, foiz stavkalari, soʻndirish muddatlari, shuningdek, qarzdor tashkilotlar kesimida oʻzlashtirilishi va qaytarilishi boʻyicha maʼlumotlar. 3. Moliya vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga ushbu qarorning mazmun-mohiyatini keng yoritish tavsiya etilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Davlat statistika qoʻmitasi raisi B.A. Begalov zimmasiga yuklansin.